July 2013 « hemel & see Blog
posted by Petrovna on July 22, 2013 8:38 as ALGEMEEN
Jonker as mens – nie net digter, ikoon of selfmoordenaar
Sommige mense meen genoeg is genoeg. Lizz Meiring vra selfs in haar jongste solo-stuk, Bizzie Lizzie, of ’n ander digteres nie asseblief nou tog ook ’n beurt kan kry nie. Ingrid Jonker was per slot van rekening, soos selfs Jan Rabie in dié nuwe boek oor haar verklaar, ’n uitstekende digter, maar werklik nie "gróót” nie.
En sou sy, in alle eerlikheid, soveel aandag gekry het as sy nie selfmoord gepleeg het nie?
In ’n groot mate is die antwoord hierop in Gesprekke oor Ingrid Jonker, ...
posted by Petrovna on July 22, 2013 8:35 as ALGEMEEN
Gesprekke oor Ingrid Jonker: Waardevolle toevoeging vir Jonker-verslaafdes
Skrywer: LM van der Merwe
Bestel by: hemelensee@hermanus.co.za
Sedert Nelson Mandela in 1994 die gedig "Die kind" voorgelees het in die parlement, het die ikoniese Ingrid Jonker toenemend aandag ontvang in die media en die uitvoerende kunste (Opdrag: Ingrid Jonker en Altyd Jonker). Heelwat publikasies, wat vertalings (Gerrit Komerij, Jack Cope en William Plomer), tesisse (Erna Sadie, Johan van Wyk en Elkarien Fourie) en tekste met biografiese materiaal (Henk van Woerden, Petrovna Metelerkamp) insluit, is ook gepubliseer. Hierby kan nog gevoeg word die netwerk van intertekstuele gedigte wat erkenning gee aan Jonker as vormende invloed op Afrikaanse digters. As tragiese figuur het Jonker egter veral vanweë haar kontroversiële lewensgeskiedenis in die kollig gestaan.
LM van der Merwe se boek Gesprekke oor Ingrid Jonker, onder redaksie van Petrovna Metelerkamp, is die jongste toevoeging tot hierdie korpus tekste. Hy het reeds in 1977 ’n reeks onderhoude ...